Լուրը	նույն	ժամին	տարածվեց	ամբողջ	քաղաքում: Ո՛վ	չէր	ճանաչում	կալվածատեր	և	հանքատեր	Մարկոս	Ալիմյանին — այդ	վաթսունհինգ	տարեկան, կլորիկ	մարմնով, ուռած	թշերով, եռանդուն	ու	աշխույժ	ծերունուն	և	չէր	լսել	նրա բազմավաստակ	կյանքի	խրատական	պատմությունը: Ուղիղ	հիսուն	տարի	առաջ, թողնելով	իր	աննշան	ծննդավայրը, եկել, հաստատվել	էր	այն	փոքրիկ, աննշան	ծովեզրյա	քաղաքը, որին	վիճակված	էր	մոտիկ	ապագայում	ստանալ համաշխարհային	հռչակ	իր	ստորերկրյա	գանձերի	շնորհիվ: